**- สำเนา -**

**รายงานการประชุมหัวหน้ากลุ่มงาน ท้องถิ่นอำเภอ และนายก/ปลัดองค์กรปกครองส่วนท้องถิ่น**

**ครั้งที่ 4 / 2554**

**วันที่ 21 เมษายน 2554**

**ณ ห้องประชุม 771 ศาลากลางจังหวัดพิษณุโลก**

**……………………….**

**เริ่มประชุม เวลา เวลา 09.00 น.**

 เมื่อที่ประชุมพร้อมแล้ว นายยงยศ เมฆอรุณ รองผู้ว่าราชการจังหวัดพิษณุโลก ประธานในที่ประชุมได้กล่าวเปิดประชุมและดำเนินการประชุม ตามระเบียบวาระดังต่อไปนี้

**ระเบียบวาระที่ 1** เรื่องที่ประธานแจ้งให้ที่ประชุมทราบ

1. ขอบคุณการดำเนินการป้องกัน และลดอุบัติเหตุทางถนน 7 วัน อันตราย ตั้งแต่วันที่ 11 – 17 เมษายน 2554
2. ขอบคุณ อปท. ร่วมกันจัดงานสงกรานต์ ถนนกล้วยตากพิษณุโลก เมื่อวันที่ 13 – 15 เมษายน 2554
3. ขอบคุณ อปท. ในการเตรียมการรับเสด็จในการจัดงานพระราชทานปริญญาบัตรฯ ม.ราชภัฏพิบูลสงคราม เมื่อวันที่ 26 – 29 มีนาคม 2554
4. ขอความร่วมมือ อปท.จัดรถบริการ/อำนวยความสะดวกในการเข้ารับการจัดติวนักเรียนมัธยมศึกษาตอนปลาย ปี ๒๕๕๔ โดย บ.โอสถสภาฯ และสถาบันกวดวิชา จาก กทม.ระหว่างวันที่ ๒๗ - ๒๘ มิถุนายน ๕๔ ณ มหาวิทยาลัยราชภัฏพิบูลสงครามพิษณุโลก
5. เตรียมการเรื่องภัยแล้ง/ลมพายุฤดูร้อน

**ที่ประชุม รับทราบ**

**ระเบียบวาระที่ 2** รับรองการประชุม ครั้งที่ 3/2554 เมื่อวันที่ 9 มีนาคม 2554

ที่ประชุมมีมติรับรองรายงานการประชุมครั้งที่ 3/2554 เมื่อวันที่ 9 มีนาคม 2554

**ระเบียบวาระที่ 3** **ข้อราชการจาก สถจ.พล.**

 **3.1 คำขวัญ อปท.**

ตัวอย่างคำขวัญ อปท. 5 แห่ง

 **1. อบต.สมอแข** อ.เมืองฯ

ตำบลน่าอยู่ รอบรู้พัฒนา มุ่งเน้นการศึกษา เจริญตาภูมิทัศน์ สอดรับพิกัดสี่แยกอินโดจีน

 **2. อบต.วังอิทก** อ.บางระกำ

วังอิทกชื่อมาจากปลาใหญ่ แม่น้ำยมไหลผ่านกลางสร้างวิถี พืชพันธุ์ธัญญาน้ำปลามี

รวมถิ่นที่ไทยโซ่งโยงกันมา

 **3. อบต.วังวน** อ.พรหมพิราม

สักการะหลวงปู่สุดใจ แหล่งน้ำใหญ่บึงระดึก ย้อนรำลึกประเพณียกธง สืบดำรงลูกชิ้นอร่อย

 **4. อบต.น้ำกุ่ม** อ.นครไทย

หุบเขาสูงชัน ชุ่มชื้นพันธุ์ไม้ แหล่งใหญ่ไม้กวาด สูงลาดน้ำตกผาคุคำ หัตถกรรมผ้าทอ แหล่งกอต้นน้ำ

 **5. อบต.นาบัว** อ.นครไทย

มะพร้าวดก น้ำตกสวย รวยคนงาม น้ำล้อมบ้าน สืบสานสื่อทอ เหล่ากอพ่อขุนบาง

**ที่ประชุม รับทราบ**

 **3.2 การประชาสัมพันธ์ “ข้าราชการท้องถิ่นมีศักดิ์ศรี ไม่ซื้อซี ไม่ขายตำแหน่ง”**

 ด้วยปรากฏข่าวสารตามสื่อแขนงต่างๆ ว่ามีการเรียกรับผลประโยชน์ เกี่ยวกับการโอนย้ายและการสอบแข่งขันเข้ารับราชการในสังกัด อปท. รัฐมนตรีว่าการกระทรวงมหาดไทย (นายบุญจง วงศ์ไตรรัตน์) จึงได้โปรดมีบัญชามอบหมายนโยบายให้ สถ. พิจารณาดำเนินการประชาสัมพันธ์ในรูปแบบต่างๆ เพื่อให้เป็นการรณรงค์ ป้องปราม การเรียกรับผลประโยชน์ดังกล่าว รวมทั้งขอให้จังหวัดประสานขอความร่วมมือ อปท. ในพื้นที่ พิจารณาดำเนินการ ดังนี้

1. จัดทำป้ายไวนิล (Vinyl) ขนาดไม่น้อยกว่า 2.5 x 5.0 เมตร (Download ไฟล์ข้อมูลได้ที่ [www.thailocal.go.th](http://www.thailocal.go.th))
2. ติดตั้งป้ายประชาสัมพันธ์ ให้ครอบคลุมทั่วถึง ตามสถานที่ราชการ ที่ทำการปกครองส่วนท้องถิ่น ตลอดจนแหล่งชุมชน และสถานที่อื่นๆ ตามความเหมาะสม
3. รวบรวมผลการดำเนินการ พร้อมภาพถ่ายป้ายประชาสัมพันธ์ และสถานที่ติดตั้งโดยให้รายงานจังหวัดทราบ ภายในวันที่ 28 เมษายน 2554 เพื่อรายงาน สถ. ทราบ

การบริหารใช้จ่ายงบประมาณ อปท. สามารถพิจารณาใช้จ่ายเงินงบประมาณเพื่อดำเนินการจัดทำป้ายประชาสัมพันธ์ โดย อปท. ที่มีการตั้งงบประมาณเกี่ยวกับการประชาสัมพันธ์การดำเนินการตามนโยบายรัฐบาลและกระทรวงมหาดไทยไว้แล้ว ให้ พิจารณาดำเนินการตามระเบียบที่เกี่ยวข้อง และสำหรับ อปท. ที่ไม่ได้ตั้งงบประมาณเกี่ยวกับการประชาสัมพันธ์ตามนโยบายของรัฐบาลและกระทรวงมหาดไทยไว้ ให้พิจารณานำเงินเหลือจ่ายหรือรายการที่ไม่มีความจำเป็นต้องใช้จ่าย ไปตั้งจ่ายรายการใหม่ เพื่อดำเนินการตามโครงการดังกล่าว ตามระเบียบกระทรวงมหาดไทยว่าด้วยวิธีการงบประมาณของ อปท. พ.ศ.2551

ทั้งนี้ กรณี อปท. ที่งบประมาณรายจ่ายประจำปี 2554 ยังไม่มีผลบังคับใช้ให้ อปท. พิจารณานำเงินสะสมไปดำเนินการ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและตรวจสอบเงิน อปท. พ.ศ.2548 และที่แก้ไขเพิ่มเติม

**ที่ประชุม รับทราบ**

* 1. **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น (ฉบับที่ 2) พ.ศ.2554**

 ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น (ฉบับที่ 2) พ.ศ.2554 ได้ประกาศในราชกิจจานุเบกษา เล่ม 128 ตอนพิเศษ 27 ง วันที่ 8 มี.ค. 2554 แล้ว จึงขอให้ศึกษาทำความเข้าใจและถือปฏิบัติต่อไป

 มท. ได้แก้ไขข้อบังคับการประชุมสภาท้องถิ่น ฉบับที่ 2 พ.ศ.2553 ดังนี้

ให้ยกเลิก ข้อ 7 วรรค 1 , ข้อ 8 , ข้อ 9 , ข้อ 11วรรค 3 , ข้อ 12 , ข้อ 13 , ข้อ 15 , ข้อ 17 , ข้อ 19 , ข้อ 26 , ข้อ 27 , ข้อ 34 วรรค 2 , ข้อ 38 , ข้อ 40 , ข้อ 43 , บัญญัติเพิ่ม ข้อ 48 วรรค 3 และข้อ 56 วรรค 3

**ที่ประชุม รับทราบ**

**3.4 โครงการเพื่อพัฒนาศักยภาพผู้ดูแลเด็กศูนย์พัฒนาเด็กเล็กจังหวัดพิษณุโลก ประจำปี 2554**

ตามที่จังหวัดได้แจ้งกำหนดโครงการเพื่อพัฒนาศักยภาพผู้ดูแลเด็กศูนย์พัฒนาเด็กเล็กจังหวัดพิษณุโลก ประจำปี 2554 โดยมีวัตถุประสงค์เพื่อให้ผู้ดูแลเด็กที่เป็นหัวหน้าศูนย์ฯ และผู้ดูแลเด็ก**ทุกคน** ที่ปฏิบัติหน้าที่ ศพด.ของ อปท. มีการพัฒนาการเรียนรู้ด้านการจัดการด้านปฐมวัย ระหว่างวันที่ 26 - 27 เม.ย. 54 ณ โรงแรมอมรินทร์ลากูน โดยมีผู้ดูแลเด็ก ประสงค์เข้ารับการอบรมฯ จำนวน 506 คน และจังหวัดได้แจ้งให้ อปท. ดำเนินการแจ้งผู้ดูแลเด็กได้ทราบ และชำระค่าลงทะเบียน เข้ารับการอบรมในวันดังกล่าว ภายในวันที่ 1 เมษายน 2554 แล้วนั้น

สถจ.พล. ได้ตรวจสอบแล้ว อปท.หลายแห่ง ยังไม่ได้ชำระค่าลงทะเบียนให้กับผู้ดูแลเด็กที่เข้ารับการอบรม (ข้อมูล ณ วันที่ 19 เม.ย. 54) ดังนี้

 1. **อ.เมืองฯ** จำนวน 8 แห่ง ได้แก่ ทน. , ทต.บ้านใหม่ , ทต.พลายชุมพล ,อบต.จอมทอง , อบต.สมอแข, อบต.วัดพริก , อบต.ดอนทอง และอบต.หัวรอ

 2. **อ.วังทอง** จำนวน 6 แห่ง ได้แก่ ทต.วังทอง , อบต.บ้านกลาง , อบต.ท่าหมื่นราม , อบต.พันชาลี , อบต.แม่ระกา และอบต.วังพิกุล

 3**. อ.พรหมพิราม** จำนวน 8 แห่ง ได้แก่ ต.พรหมพิราม , ทต.วงฆ้อง , อบต.ดงประคำ , อบต.หนองแขม , อบต.วังวน , อบต.วงฆ้อง , อบต.หอกลอง , อบต.พรหมพิราม

 4. **อ.บางระกำ** จำนวน 5 แห่ง ได้แก่ ทต.ปลักแรด , อบต.หนองกุลา , อบต.ชุมแสงสงคราม , อบต.นิคมพัฒนา และอบต.คุยม่วง

 5. **อ.นครไทย** จำนวน 10 แห่ง (ยกเว้น อบต.นครชุม ลงทะเบียนแล้ว)

 6. **อ.บางกระทุ่ม** จำนวน 4 แห่ง ได้แก่ ทต.บางกระทุ่ม , อบต.บางกระทุ่ม , อบต.นครป่าหมาก , และอบต.ไผ่ล้อม

 7. **อ.เนินมะปราง** จำนวน 3 แห่ง ได้แก่ ทต.เนินมะปราง , ทต.บ้านมุง และอบต.เนินมะปราง

 8. **อ.ชาติตระการ** จำนวน 3 แห่ง ได้แก่ ทต.ป่าแดง , อบต.บ้านดง , อบต.บ่อภาค

9. **อ.วัดโบสถ์** จำนวน 3 แห่ง ได้แก่ อบต.ท่างาม , อบต.วัดโบสถ์ , อบต.คันโช้ง

**ที่ประชุม รับทราบ**

* 1. **การซักซ้อมแนวทางการดำเนินโครงการ “ท้องถิ่นไทย รวมใจภักดิ์ รักษ์พื้นที่สีเขียว”**

 สถ. จัดทำโครงการ “ท้องถิ่นไทย รวมใจภักดิ์ รักษ์พื้นที่สีเขียว” โดยมีวัตถุประสงค์เพื่อให้ อปท. ได้มีส่วนร่วมในการแก้ไขปัญหาโลกร้อน สร้างเมืองหน้าอยู่ และร่วมถวายเป็นราชสักการะเนื่องในวโรกาสที่พระบาทสมเด็จพระเจ้าอยู่หัวฯ ทรงเจริญพระชนมายุครบ 7 รอบ 84 พรรษา โดยดำเนินการก่อสร้าง ขยายพื้นที่ หรือปรับปรุงสวนสาธารณะ จำนวน 84 แห่ง รวมทั้งจัดกิจกรรมปลูกต้นไม้ โดยพร้อมเพรียงกัน ในวันที่ 28 เม.ย. 54 (วันคล้ายวันราชาภิเษกสมรส)

 จว.พล. โดย สถจ.พล. ได้ดำเนินการดังนี้

 1. ขอความร่วมมือ ทน.พล. พิจารณาเข้าร่วมโครงการฯ เพื่อเป็น อปท. ต้นแบบ ของจังหวัด ในการก่อสร้างขยายพื้นที่หรือปรับปรุงสวนสาธารณะ

 2. ขอความร่วมมือ อปท.ทุกแห่ง จัดกิจกรรมปลูกต้นไม้โดยพร้อมเพรียงกันในวันที่ 28 เม.ย. 54

 มท. แจ้งว่าในการประชุมคณะกรรมการบริหารโครงการฯ ครั้งที่ 1/2554 เมื่อวันที่ 24 ก.พ. 54 มีมติให้เสนอโครงการ ดังกล่าว เป็นโครงการเฉลิมพระเกียรติพระบาทสมเด็จพระเจ้าอยู่หัวฯ ซึ่งการจะเป็นโครงการเฉลิมพระเกียรติฯ ได้นั้นต้องเสนอในนามของ มท. ซึ่งโครงการนี้ มท. ได้อนุมัติให้โครงการเป็นโครงการของกระทรวงมหาดไทยแล้ว พร้อมทั้งได้แต่งตั้งคณะกรรมการอำนวยการโครงการฯ และคณะทำงานระดับจังหวัด และซักซ้อมแนวทางการทำงานเพิ่มเติม

**ที่ประชุม รับทราบ**

 **3.6 ขอความอนุเคราะห์จำหน่ายบัตรเข้าชมคอนเสิร์ต “คิดดีทำดี”**

ด้วยสำนักงานส่งเสริมการปกครองท้องถิ่นจังหวัดพิษณุโลก ได้รับการประสานจากสำนักงานการท่องเที่ยวและกีฬาจังหวัดพิษณุโลกว่า ได้ร่วมกับสโมสรฟุตบอลพิษณุโลก FC จะดำเนินการจัดคอนเสิร์ต “คิดดีทำดี” ของ ปู พงษ์สิทธิ์ คัมภีร์ และหงา คาราวาน ในวันศุกร์ที่ 29 เมษายน 2554 เวลา 18.00 น. - 24.00 น. ณ บริเวณสนามกีฬากลางจังหวัดพิษณุโลก เพื่อหารายได้สนับสนุนทีมฟุตบอลพิษณุโลก FC และสนับสนุนกิจกรรมต่างๆ ในโครงการ “คิดดีทำดี” โดยขอความร่วมมือหน่วยงานต่างๆ รวมทั้งองค์กรปกครองส่วนท้องถิ่นได้ร่วมสนับสนุนกิจกรรมดังกล่าว ซึ่งในส่วนขององค์กรปกครองส่วนท้องถิ่นได้ขอความร่วมมือจำหน่ายบัตร รวมทั้งสิ้น 5,000 บัตร ราคาบัตรละ 50 บาท

 สำนักงานส่งเสริมการปกครองท้องถิ่นจังหวัดพิษณุโลก จึงขอความร่วมมือจากท่านในการจำหน่ายบัตรเข้าชมคอนเสิร์ต และรวบรวมเงินส่งให้สำนักงานส่งเสริมการปกครองท้องถิ่นจังหวัดพิษณุโลก (กลุ่มงานส่งเสริมและพัฒนาท้องถิ่น) หรือประสานนายสำราญ ขันทอง หัวหน้ากลุ่มงานส่งเสริมและพัฒนาท้องถิ่น โทร 08-1886-5106 หรือ คุณวิชัย สุวรรณ โทร 08-6448-1501 ภายในวันที่ 27 เมษายน 2554 ด้วย จักขอบคุณยิ่ง

**ที่ประชุม รับทราบ**

**3.7 ขอความร่วมมือตอบแบบสำรวจแสดงความคิดเห็น การจัดงาน “วันท้องถิ่นไทยประจำปี 2554”**

จากการดำเนินการจัดงาน “วันท้องถิ่นไทยจังหวัดพิษณุโลก” ประจำปี 2554 ไปเมื่อวันที่ 14- 15 มีนาคม 2554 ที่ผ่านมานั้น สถจ.พล เห็นควรว่าควรมีการประเมินผลการดำเนินงานการจัดงานดังกล่าว จึงได้จัดทำแบบสำรวจแสดงความเห็น การจัดงาน “วันท้องถิ่นไทยประจำปี 2554” ขึ้น เพื่อจะได้ทำข้อกำหนดดังกล่าวมาปรับปรุงการจัดงานในปีต่อไป และขอความร่วมมือท่านซึ่งมาร่วมงานดังกล่าว ตอบแบบสอบถาม และส่งคืนให้กลุ่มงานส่งเสริมและพัฒนาท้องถิ่นภายหลังการประชุมด้วย

**ที่ประชุม รับทราบ**

**3.8 ขอเชิญประชุมเพื่อคัดเลือกนายกเทศมนตรี / นายกองค์การบริหารส่วนตำบล เป็นผู้แทนระดับจังหวัดในการสรรหาคณะกรรมการสุขภาพแห่งชาติจากองค์กรปกครองส่วนท้องถิ่น**

 ตามที่ท้องถิ่นจังหวัดพิษณุโลก ในฐานะอนุกรรมการและเลขานุการ ในคณะอนุกรรมการสรรหากรรมการสุขภาพแห่งชาติจังหวัดพิษณุโลก ได้ส่งหลักเกณฑ์ วิธีการและระยะเวลา ในการเลือกผู้แทนองค์กรปกครองส่วนท้องถิ่น เป็นกรรมการสุขภาพแห่งชาติ พ.ศ. 2554 ที่คณะกรรมการสรรหากรรมการสุขภาพแห่งชาติ ประกาศกำหนด นั้น คณะอนุกรรมการสรรหากรรมการสุขภาพแห่งชาติจังหวัดพิษณุโลก ได้กำหนดให้มีการประชุมเพื่อคัดเลือกนายกเทศมนตรีและนายกองค์การบริหารส่วนตำบล เป็นผู้แทน แต่ละประเภทในระดับจังหวัดในการสรรหาคณะกรรมการสุขภาพแห่งชาติจากผู้แทนองค์กรปกครองส่วนท้องถิ่น ใน **วันที่ 25 เมษายน 2554 เวลา 10.00 น. ณ ห้องประชุม วรญาดา โรงแรมไพลิน**  อำเภอเมืองพิษณุโลก จังหวัดพิษณุโลก

**ที่ประชุม รับทราบ**

**3.9 การคัดเลือกองค์กรปกครองส่วนท้องถิ่น ที่มีการบริหารจัดการที่ดี ประจำปี งบประมาณ พ.ศ. 2554**

 ตามที่จังหวัดแจ้งให้ อปท.ที่มีความประสงค์จะขอรับเงินอุดหนุน เงินรางวัลสำหรับ อปท. ที่มีการบริหารจัดการที่ดี ประจำปีงบประมาณ พ.ศ. 2554 ส่งแบบประเมินตนเอง (แบบ 1 และแบบ 2) ส่งให้สำนักงานปลัดสำนักนายกรัฐมนตรี ทำเนียบรัฐบาล กทม. โดยตรง ภายในวันที่ 15 มี.ค. 54 จังหวัดได้ตรวจสอบแล้ว ปรากฏว่า มี อบต.วัดพริก เพียงแห่งเดียว ที่รายงานความประสงค์ขอเข้าร่วมการพิจารณาคัดเลือก เพื่อขอรับเงินรางวัลดังกล่าว ได้รายงานจังหวัดทราบแล้ว สำหรับ อปท. ใด ที่ได้แสดงความประสงค์ จะขอรับเงินรางวัลดังกล่าวแล้วแต่ยังไม่ได้รายงานจังหวัดทราบ ขอให้รายงานจังหวัดทราบ เพื่อเป็นข้อมูลต่อไป

**ที่ประชุม รับทราบ**

**3.10 การคัดเลือก อปท. ที่มีการเพิ่มประสิทธิภาพในการจัดเก็บรายได้ ประจำปีงบประมาณ พ.ศ. 2554**

ตามที่จังหวัดแจ้งให้ อปท. ที่มีความประสงค์จะขอรับเงินรางวัล อปท. ที่มีการเพิ่มประสิทธิภาพในการจัดเก็บรายได้ ประจำปีงบประมาณ พ.ศ. 2554 โดยขอให้กรอกข้อมูล แบบสำรวจข้อมูล การวัดประสิทธิภาพการจัดเก็บรายได้ ของ อปท. พร้อมแผ่นบันทึกข้อมูล ส่งให้สำนักงานปลัด สำนักนายกรัฐมนตรี ทำเนียบรัฐบาล กทม. โดยตรง ภายในวันที่ 22 เม.ย.54 และเมื่อ อปท. ส่งแบบสำรวจข้อมูล ให้สำนักงานปลัด สำนักนายกรัฐมนตรี เรียบร้อยแล้ว ให้รายงานจังหวัดทราบด้วย นั้น

สถจ.พล. ได้ตรวจสอบแล้ว มี อปท. จำนวน 3 แห่ง ที่รายงานจังหวัดทราบแล้ว ได้แก่ อบต.หนองกะท้าว , อบต.บ้านคลอง และอบต.บางระกำ

สำหรับ อปท. ใด ที่ได้ดำเนินการส่งแบบสำรวจไปยังสำนักงานปลัด สำนักนายกรัฐมนตรีแล้ว แต่ยังไม่ได้รายงานจังหวัดขอให้รายงานจังหวัดทราบ เพื่อเป็นข้อมูลด้วย

**ที่ประชุม รับทราบ**

**3.11 การแต่งตั้งคณะกรรมการเพื่อคัดเลือกครูสอนดีและลดความเหลื่อมล้ำทางการศึกษา**

 ด้วยจังหวัดพิษณุโลก ได้รับแจ้งจาก สำนักเลขาธิการนายกรัฐมนตรี ว่า รัฐบาลมีนโยบายในการสร้างอนาคตของชาติด้วยการพัฒนาคน เด็ก และเยาวชน พยายามเร่งแก้ไขปัญหาเรื่องการศึกษาของคนไทยที่ยังไม่ทั่วถึง และ มีคุณภาพเพียงพอ ซึ่งคณะรัฐมนตรีมีมติเห็นชอบ เมื่อวันที่ 11 มกราคม 2554 ให้ดำเนินการ 2 โครงการ คือ สังคมไทยร่วมกันคืนครูดีให้ศิษย์เชิดชู ยกย่อง “ครูสอนดี” และ การสร้างโอกาสทางการศึกษาและพัฒนาทักษะอาชีพให้ กลุ่มเด็กและเยาวชน ให้สามารถพึ่งตนเองได้อย่างยั่งยืน มีระยะเวลาในการดำเนินงานตั้งแต่ มีนาคม 2554 – พฤศจิกายน 2554

โดยให้มีการแต่งตั้งคณะกรรมการ 2 ระดับ คือ คณะกรรมการเพื่อการคัดเลือกครูสอนดีและลดความเหลื่อมล้ำทางการศึกษาระดับจังหวัด และ ระดับท้องถิ่น ทั้งนี้ คณะกรรมการเพื่อการคัดเลือกครูสอนดีและลดความเหลื่อมล้ำทางการศึกษาระดับท้องถิ่น นั้น ให้เทศบาลและองค์การบริหารส่วนตำบลทุกแห่ง ดำเนินการแต่งตั้งคณะกรรมการฯ และเป็นหน่วยบริหารจัดการในแต่ละพื้นที่แล้วแต่กรณี ซึ่งองค์ประกอบของคณะกรรมการระดับท้องถิ่น ทั้งนี้ สามารถดูรายละเอียดได้ที่ [www.QLF.or.th](http://www.QLF.or.th)

 จึงขอให้เทศบาลและองค์การบริหารส่วนตำบล ดำเนินการแต่งตั้งคณะกรรมการฯ ให้แล้วเสร็จในวันศุกร์ ที่ 22 เมษายน 2554 แล้วส่งสำเนาคำสั่งให้สำนักงานส่งเสริมการปกครองท้องถิ่นจังหวัดพิษณุโลก จำนวน 1 ชุด

**ที่ประชุม รับทราบ**

**3.12 การตรวจสอบหนังสือค้ำประกันสัญญา**

 สถ. แจ้งว่า สตง. ได้ตรวจสอบสัญญาจ้างก่อสร้างของ อปท. บางแห่งพบว่า มีการใช้หนังสือค้ำประกันสัญญาและหนังสือค้ำประกันการรับเงินค่าจ้างล่วงหน้า เป็นเอกสารปลอม จึงขอให้ อปท. ทุกแห่งที่ดำเนินการจัดซื้อจัดจ้างทุกครั้ง ให้สอบยันหนังสือค้ำประกันจากธนาคารทุกฉบับ และให้ปฏิบัติตามระเบียบโดยเคร่งครัดอย่าให้เกิดความเสียหายแก่ราชการ รายละเอียดตามหนังสือด่วนมาก ที่ มท 0808.2/ว 679 ลว. 23 มีนาคม 2554

**ที่ประชุม รับทราบ**

**3.13**  **ระเบียบกรมส่งเสริมการปกครองท้องถิ่น ว่าด้วยการฌาปนกิจสงเคราะห์ข้าราชการและบุคลากรท้องถิ่น พ.ศ. 2554**

สถ.ได้กำหนดระเบียบกรมส่งเสริมการปกครองท้องถิ่นว่าด้วยการฌาปนกิจสงเคราะห์ข้าราชการและบุคลากรท้องถิ่น พ.ศ.2554 เพื่อบังคับใช้แทนระเบียบฯ พ.ศ. 2517 และที่แก้ไขเพิ่มเติมถึงฉบับที่ 4 พ.ศ.2545 เพื่อจัดให้มีสวัสดิการฌาปนกิจสงเคราะห์สำหรับข้าราชการ และลูกจ้างในการควบคุมหรือกำกับดูแลของ สถ. ผู้บริหารท้องถิ่น สมาชิกสภาท้องถิ่น ที่ปรึกษาและเลขานุการของผู้บริหารท้องถิ่น ข้าราชการ พนักงาน หรือลูกจ้างประจำของ อปท. จึงขอเชิญชวนสมัครเป็นสมาชิกฯ โดยทั่วกัน รายละเอียดตามหนังสือ ที่ มท 0808.5/ว 9 ลว. 7 มีนาคม 2554

**ที่ประชุม รับทราบ**

**3.14 การโอนจัดสรรงบประมาณรายจ่ายประจำปีงบประมาณ พ.ศ.2554 เงินอุดหนุนเฉพาะกิจสำหรับเป็นค่าเบี้ยยังชีพผู้สูงอายุ งวดที่ 2 และเบี้ยผู้พิการฯ งวดที่ 2**

สถ. แจ้งจัดสรรเบี้ยผู้สูงอายุ ประจำงวดที่ 2/2554 จำนวนเงิน 225,421,000.-บาท และเบี้ยผู้พิการ ประจำงวดที่ 2/2554 จำนวนเงิน 35,815,00.-บาท จว. ได้โอนเงินจัดสรรให้ อปท. เรียบร้อยแล้ว

**ที่ประชุม รับทราบ**

**3.15 มาตรการและแนวทางการเร่งรัดติดตามการใช้จ่ายเงินงบประมาณรายจ่าย ประจำปีงบประมาณ พ.ศ. 2554**

ตาม มติ ครม. เมื่อวันที่ 21 กันยายน 2553 ได้กำหนดเป้าหมายการเบิกจ่ายเงิน งปม. พ.ศ. 2554 โดยกำหนดอัตราการเบิกจ่ายงบลงทุนร้อยละ 72 และรายจ่ายภาพรวม ร้อยละ 93 และจังหวัดพิษณุโลกได้กำหนดอัตราการเบิกจ่ายงบลงทุน ร้อยละ 75 และรายจ่ายภาพรวมร้อยละ 95 ของวงเงินที่ได้รับ งปม.ทั้งหมด

ข้อมูล ณ วันที่ 31 มีนาคม 2554 อัตราการเบิกจ่ายของจังหวัดภาพรวมได้ร้อยละ 97.56 และงบลงทุนร้อยละ 94. 80

**ที่ประชุม รับทราบ**

**3.16 การขอขยายเวลาการเบิกจ่าย ประจำปี งปม. พ.ศ. 2551 - 2553 กรณีมีหนี้ผูกพัน และกรณีไม่มีหนี้ผูกพัน**

 สถจ. ได้ขอขยายเวลาการเบิกจ่าย ประจำปี งปม. พ.ศ. 2551 – 2553 ดังนี้

**เงินที่ขอขยายเวลาเบิกจ่าย ปี งปม. พ.ศ.2551 - 2552**

ได้แก่ อบต.บ้านพร้าว , อบต.บ้านน้อยซุ้มขี้เหล็ก อบต.วังทอง , ทต. ป่าแดง ,

อบต. สนามคลี , อบต.วังอิทก , อบต.บ้านป่า , อบต. วัดจันทร์

**เงินที่ขอขยายเวลาเบิกจ่าย ปี งปม. พ.ศ. 2553**

ได้แก่ ทน. , อบต. ไผ่ล้อม , อบต.วัดพริก , อบต.ท่าโพธิ์ , อบต.บึงกอก , อบต.หัวรอ , อบต.บางระกำ

**ที่ประชุม รับทราบ**

**3.17 การจัดสรรเงินอุดหนุนเฉพาะกิจประจำปีงบประมาณ พ.ศ.2554 (ส่งเสริมการกระจายอำนาจ)**

 ค่าก่อสร้างอาคารเรียนและศูนย์พัฒนาเด็กเล็ก 1 โครงการ (อบต.วังทอง) เป็นเงิน งปม.1,524,000.- บาท

1. ค่าครุภัณฑ์ทางการศึกษา 1 โครงการ (อบจ.พล.) งปม. 1,311,000.- บาท
2. ค่าปรับปรุงซ่อมแซมสถานีสูบน้ำด้วยไฟฟ้า จำนวน 15 โครงการ

รวม งปม. ทั้งสิ้น 14,817,600 .- บาท

1. โครงการถนนไร้ฝุ่น (ระหว่างรอการจัดสรร) จำนวน 31 โครงการ

เป็นเงิน งปม. 48,096,000.- บาท

1. โครงการก่อสร้างลานกีฬา (ระหว่างรอการจัดสรร) จำนวน 21 โครงการ

เป็นเงิน งปม. 14,430,900.- บาท

1. โครงการยุทธศาสตร์พัฒนา (ระหว่างรอการจัดสรร) จำนวน 44 โครงการ

เป็นเงิน งปม. 64,623,000.- บาท

**สรุป**

1. เงินอุดหนุนเฉพาะที่ได้รับการจัดสรรแล้ว รวม  **17** โครงการ

งปม. **17,652,600** บาท

2. เงินอุดหนุนเฉพาะที่อยู่ระหว่างรอใบจัดสรร รวม  **96** โครงการ

งปม.  **17,652,600** บาท

รวมทั้งสิ้น **113** โครงการ งปม. **144,802,500** บาท

**ที่ประชุม รับทราบ**

**3.18 การจัดสรรเงินอุดหนุนเฉพาะกิจ ปีงบประมาณ พ.ศ.2554**

1. สำหรับศูนย์พัฒนาเด็กเล็ก งวดที่ 2 (เดือน เม.ย. - มิ.ย.54) แยกเป็น
	1. ค่าตอบแทนและเงินเพิ่มค่าครองชีพ (พนักงานจ้างตามภารกิจและทั่วไป)
	2. เงินประกันสังคมร้อยละ 5 ของเงินค่าตอบแทนและเงินเพิ่มค่าครองชีพ
	3. ค่าพาหนะนำส่งเด็กไปสถานพยาบาล อัตราคนละ 10 บาท ต่อปี

งบประมาณรวม 12,432,126.- บาท

1. เงินเบี้ยยังชีพผู้สูงอายุของ อปท. โครงร้างหลักประกันด้านรายได้แก่ผู้สูงอายุ ปี 54 งวดที่ 2 งบประมาณ 225,421,000.- บาท
2. การสร้างสวัสดิการทางสังคมให้แก่คนพิการหรือทุพพลภาพ ปี 54 งวดที่ 2 งบประมาณ 35,815,500 บาท

**ที่ประชุม รับทราบ**

**ปิดประชุมเวลา 12.00 น.**

 *ลงชื่อ วีระวัฒน์ พูลหน่าย ผู้จดรายงานการประชุม*

 *(นายวีระวัฒน์ พูลหน่าย)*

 *จสถ.ชง.*

 *ลงชื่อ สมพงค์ ชมชัย ผู้ตรวจรายงานการประชุม*

 (*นายสมพงค์ ชมชัย*)

 *นสถ.ชก.*